Nr. L 116/18 De Europæiske Fællesskabers Tidende 30. 4. 82 RÅDETS AFGØRELSE af 26. april 1982 om godkendelse af Kommissionens indgåelse af protokoller med kongeriget Sverige og Schweiz om ændring af aftalerne om samarbejde på området for kontrolleret termonuklear fusion og plasmafysik (82/269/Euratom) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske Atomenergifællesskab, særlig artikel 101, stk. 2, under henvisning til Kommissionens udkast, og ud fra følgende betragtninger : Kommissionen har i overensstemmelse med Rådets direktiver ført forhandlinger om protokoller om ændring af aftalerne om samarbejde på området for kontrolleret termonuklear fusion og plasmafysik med henholdsvis Sverige og Schweiz ; Kommissionens indgåelse af disse protokoller bør derfor godkendes — TRUFFET FØLGENDE AFGØRELSE : Eneste artikel Kommissionens indgåelse af protokollerne med kongeriget Sverige og Schweiz om ændring af aftalerne om samarbejde på området for kontrolleret termonuklear fusion og plasmafysik godkendes. Teksten til protokollerne er knyttet som bilag til denne afgørelse. Udfærdiget i Luxembourg, den 26. april 1982. På Rådets vegne L. TINDEMANS Formand